เผยชื่อผู้ชนะ “TFEX Trading Challenge”
TFEX ประกาศรายชื่อผู้ชนะเลิศการแข่งขันงาน “TFEX Trading Challenge 2017”
24 ต.ค. 2560

ดร.รินใจ ชาครพิพัฒน์ กรรมการผู้จัดการ บริษัท ตลาดสัญญาซื้อขายล่วงหน้า (ประเทศไทย) จำกัด (มหาชน) หรือ TFEX มอบรางวัลแก่ผู้ชนะการแข่งขันซื้อขายอนุพันธ์ด้วยพอร์ตจริงในโครงการ “TFEX Trading Challenge 2017” เมื่อ 30 ก.ย.ที่ผ่านมา
ซึ่งโครงการนี้เปิดโอกาสให้ผู้สนใจเรียนรู้กลยุทธ์การเทรดอนุพันธ์อย่างเข้มข้นจากกูรูและผู้เชี่ยวชาญ ผ่านสัมมนาทั้ง Online และ Offline ตลอด 3 เดือน มีผู้สมัครเข้าแข่งขันจำนวนมากถึง 1,171 คน ชิงรางวัลกว่า 200 รางวัล และทัศนศึกษาต่างประเทศ มูลค่ารวมกว่า 2 ล้านบาท
โดยผู้ชนะเลิศที่มีผลตอบแทนสูงสุดตลอดโครงการ ประเภทบัญชีเก่า ได้แก่ ยุวาน ปิยะตระกูลรัตน์ และประเภทบัญชีใหม่ ได้แก่ ไอรินทร์ วรศิริฐานันท์ ดูผลการแข่งขันได้ที่ www.TFEX.co.th/TradingChallenge
 